እንደምን ሰነበታችሁ ወዳጆቼ? . . . እንደዘበትም ሱቅ እንደመዝጋትም ምናምን ስናይ አላምን ብለን፤ እንደድንገት የቀን ግምት ግብር የሚባለው ነገር ቀርቶ ባመናችሁበት ክፈሉ ምናምን ሲባል አላምን ብለን ይኸው ደግሞ “አላልኩም-ብያለሁ” ደረጃ ደረስንም አይደል?. . . ያገራችን ሰው ምን ብሎ ይተርታል መሰላችሁ “ሲሮጡ የታጠቁት፤ ሲሮጡ ይፈታል” ልክ አይደል እንዴ?. . . ድሮም እኛ ተናግረን ነበር። የሚሰማን አጣን እንጂ፤ የግብር ይውጣ ስራ ሲሰራ የሚገጥመው ነገር ይኸው ነው። እኔ የምለው ግን አስጠንተንና ጊዜ ወስደን ያመጣው ውጤት ነው አላሉንም ነበር እንዴ?. . . ለነገሩ በሪፖርትና በመሬት ያለ እኛ ዘንድ ልዩነቱ ከሰፋ ሰነባብቷል። የሚባለው ነገር ሌላ የሚደረገው ነገር ሌላ፤ የሚፀድቀው እቅድ ሌላ፤ የሚሰራው ስራ ሌላ፤ ቃል የሚገባው ነገር ሌላ የሚፈፀመው ነገር ሌላ፤ የሚበጀተው በጀት ሌላ አፈፃፀሙ ሌላ እየሆነ ከተቸገርን ቆይተናል።
